Tamgʻachxon madrasasi. Tamgʻachxon madrasasi — eng mashhur va qadimiy Samarqand madrasasi. Tamgʻachxon (1040–1070) homiyligida 1066-yilda qurib bitkazilgan. Nomlari. Madrasaning nomlari manbalarda „Tamgʻachxon“ („Tabgʻachxon“), „Qusamiya“, „Hazrati Shohizinda“ madrasasi nomlari bilan keladi. Bu uchta nomi shuhratli, el orasida keng tarqalgan. Uning asl tarixiy atalishi „Tamgʻachxon madrasasi“dir. Qusamiya va Tabgʻachxon madrasalari alohida oʻquv dargohlari, degan qarashlar ham bor. A. K. Jumanazar tadqiqotlari natijasida ular bir nechta nomdagi bitta oliy oʻquv yurti ekanligi aniqlangan. Tarixi. Oliy oʻquv dargohi Qoraxoniylar turkiy sulolasining Turondagi ilk vakili, hukmdor Tamgʻachxon (1040—1070) donatorligida 1066-yilda qurib bitkazilgan. Meʼmorchiligi. Madrasa pastki va ustki — 2 qavatli va 26 hujrali boʻlgan.